Апарат штучнай вентыляцыі лёгкіх

Апарат штучнай вентыляцыі лёгкіх (апарат ШВЛ) — медыцынскае абсталяванне, прызначанае для прымусовай падачы газавай сумесі (кісларод і сціснутае асушанае паветра) у лёгкія з мэтай насычэння крыві кіслародам і выдалення з лёгкіх вуглякіслага газу.

Апарат ШВЛ можа выкарыстоўвацца як для інвазіўнай (праз інтубацыйную трубку, уведзеную ў дыхальныя шляхі пацыента або праз трахеастому), так і для неiнвазiўнай штучнай вентыляцыі лёгкіх — праз маску.

Апарат ШВЛ можа быць як ручным (мяшок Амбу), так і механічным. Сціснутае паветра і кісларод для пнеўмосілкавання механічнага апарата могуць падавацца як з цэнтральнай сістэмы газазабеспячэння медыцынскай установы або балона сціснутага паветра (пры транспарціроўцы), так і ад індывідуальнага мінікампрэсара і кіслароднага канцэнтратара. Пры гэтым сумесь газаў павінна сагравацца і ўвільгатняцца перад падачай пацыенту.

Сучасныя апараты ШВЛ з’яўляюцца вельмі высокатэхналагічным медыцынскім абсталяваннем. Яны забяспечваюць рэспіраторную падтрымку пацыента як па аб’ёме, так і па ціску.

 Класіфікацыя апаратаў ШВЛ 
Класіфікацыя апаратаў штучнай вентыляцыі лёгкіх праведзена ў адпаведнасці з ДАСТ 18856-81.

Дзяленне апаратаў ШВЛ па шыраце функцыянальных магчымасцяў і ўзросце пацыента
 Для дарослых і дзяцей старэй за 6 гадоў
 1 група
 2 група
 3 група
  Для дзяцей ва ўзросце да 6 гадоў 
 4 група
 Для нованароджаных і немаўлят
 5 група

Дзяленне апаратаў ШВЛ па прывадзе і кіраванні
 З электрапрывадам
 пнеўмамеханічнае кіраванне
 электроннае кіраванне
 ручное кіраванне
 З пнеўмапрывадам
 пнеўмамеханічнае кіраванне
 электроннае кіраванне
 ручное кіраванне
  З ручным прывадам 

Дзяленне апаратаў ШВЛ па прызначэнні
 Апараты ШВЛ агульнага прызначэння
 Апараты ШВЛ спецыяльнага прызначэння

Апараты ШВЛ агульнага прызначэння
 Працяглая або паўторна-кароткачасовая ШВЛ для дарослых і дзяцей старэй за 6 гадоў
 аддзяленні інтэнсіўнай тэрапіі і рэанімацыі, пасляаперацыйныя аддзяленні і палаты (1, 2, 3 групы)
 аддзяленні інтэнсіўнай тэрапіі і рэанімацыі, пасляаперацыйныя аддзяленні і палаты, амбулаторыі (3 група)
 Працяглая або паўторна-кароткачасовая ШВЛ для нованароджаных і немаўлят
 аддзяленні інтэнсіўнай тэрапіі і рэанімацыі, пасляаперацыйныя аддзяленні і палаты, аддзяленні анестэзіялогіі (4, 5 групы)

Апараты ШВЛ спецыяльнага прызначэння:
 Ажыўленне нованароджаных
 родавыя блокі (5 група)
 Хуткая дапамога для дарослых і дзяцей
 транспартныя сродкі, месцы паражэнняў, палявыя ўмовы (3, 4 групы)
 ШВЛ пры бронхаскапіі
 аддзяленні эндаскапіі і анестэзіялогіі (3 група)
 ШВЛ пры наркозе
 аддзяленні анестэзіялогіі (2, 3 групы).ГОСТ 18856-81 — Аппараты ингаляционного наркоза и искусственной вентиляции лёгких. Общие технические требования. Методы испытаний. Исполнители: С. Е. Ксаидрова (руководитель темы); Р. И. Бурлаков, канд. техн. наук; Ю. С. Гальперин, канд. техн. наук; А. И. Трушин, канд. техн. наук; Л. А. Смирнова, канд. техн. наук; Н. М. Азаренок

 Спасылкі 

Катэгорыя:Медыцынскае абсталяванне
Катэгорыя:Пульманалогія
Катэгорыя:Рэанімацыя